નાસિર અન્સારી પર ગયા ડિસેમ્બર મહિનાથી પોલીસની નિગરાની હતી. તેણે ચેમ્બુરના એક ATMમાંથી ડેબિટ કાર્ડ વડે રૂપિયા કાઢ્યા પછી સ્થાનિક પોલીસે તેની CCTV ઇમેજિસ શહેરનાં ખ્વ્પ્ને મોકલી હતી. નાસિર અન્સારી ગયા સોમવારે રાતે ૧૧.૫૫ વાગ્યે પ્રભાદેવીના સિદ્ધિવિનાયક મંદિર સામેના IDBI બૅન્કના ATMમાં ઘૂસ્યો ત્યારે સિક્યૉરિટી ગાર્ડે તેને તરત ઓળખી લીધો હતો. કારણ કે અગાઉ ચેમ્બુર પોલીસે મોકલેલી તસવીરો તેના ધ્યાનમાં હતી. સિક્યૉરિટી ગાર્ડે તરત ૧૦૦ નંબર પર પોલીસ કન્ટ્રોલ રૂમને જાણ કરતાં દાદર પોલીસની ટીમે તાત્કાલિક ત્યાં પહોંચી જઈને નાસિરને ઝડપી લીધો હતો. એ બીજી વખત ૧૨.૦૫ વાગ્યે અંદર જઇને નીકળ્યો ત્યારે પોલીસના હાથોમાં ઝડપાઇ ગયો હતો.